Maria Mariana

Maria Mariana ialah sebuah filem aksi jenayah Malaysia 1996 yang diarahkan oleh Yusof Haslam dan ditayangkan pada 18 April 1996.

Sinopsis
Filem ini mengisahkan Maria dan Mariana, dua beradik namun berbeza perwatakan. Mariana seorang gadis liar manakala Maria seorang gadis yang baik dan cemerlang dalam pelajaran. Apabila menginjak dewasa, Maria berjaya menjadi seorang anggota polis, manakala Mariana masih bersikap liar. Bagaimanapun, kehadiran Jefri mengubah kehidupan Mariana menjadi lebih baik. Namun, Mariana kembali menjadi liar setelah mengetahui Jefri sebenarnya menyukai Maria berbanding dirinya. Tatkala hubungan mereka dua beradik bergolak, ketua penjenayah iaitu Tony dan Robert yang berdendam dengan Maria selepas kegiatan haram mereka ditumpaskan, kemudian bertindak menculik Mariana sebagai tebusan. Maria segera menyelamatkan adiknya namun dia terpaksa bertarung nyawa apabila dia ditembak ketika cuba menyelamatkan Mariana.

Pelakon

Pelakon utama
 Erra Fazira sebagai Maria/Insp. Maria
 Ziana Zain sebagai Mariana
 Edika Yusof sebagai Jefri

Pelakon pembantu
 Noraini Hashim sebagai Zainab, Ibu kepada Maria Mariana & Isteri kepada Zakaria
 Roy Azman sebagai Ray, Teman Lelaki Mariana & Ketua geng motor
 Kenji Sawahi sebagai Tony, Ketua kongsi gelap & Abang kepada Robert
 A. Galak sebagai Zakaria, Ayah kepada Maria Mariana dan suami Zainab
 Shaharon Anuar sebagai ASP Anuar
 Jesslyn sebagai Insp. Susan
 T.S Jeffry sebagai Robert
 Aziz Singah sebagai Haji Baharom (Pengetua sekolah)
 Deen Maidin sebagai Penjahat 1
 Musikal sebagai Penjahat 2
 Zulkifli sebagai Penjahat 3
 Majed Salleh sebagai Pengurus 
 Md Nor Bond sebagai Kawan Ray 
 Yank Kassim sebagai Ameng

Lagu-lagu

Produksi
Filem ini melakukan penggambaran di sekitar Kuala Lumpur antaranya SMK Aminuddin Baki,Kg Pandan serta Bukit Tinggi,Pahang dan Genting Highlands. Malah Skop Production bekerjasama dengan Polis Diraja Malaysia (PDRM) bagi khidmat teknikal,persenjataan untuk menghidupkan karakter Maria

Pautan luar 
 

Maria Mariana
Filem arahan Yusof Haslam
Filem terbitan Skop Productions